cyanic-selkie/wikianc huggingface dataset:
Բոլշիե Կայբիցի
Բնակչությունը 2010 թվականին գրանցված տվյալներով կազմում էր 1600 մարդ։
Եղիս աբեղայի խաչքար (Դարի գլուխ, Գավառ)
Եղիս աբեղայի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հարավ՝ իրար կողք կանգնեցված խաչքարերից աջից առաջինը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.33) ։
Տեղադրություն
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, իրար կողք կանգնեցված խաչքարերից աջից առաջինը։
Վիմական արձանագրություն
Համաձայն արձանագրության խաչքարը նվիրված է Եղիս աբեղայի հիշատակին։ Կանգնեցվել է 16-րդ դար։
Ծանոթագրություններ
Կատեգորիա:Գավառի Դարի գլուխ ամրոցի խաչքարեր Կատեգորիա:Խաչքարերի վիմական արձանագրություններ
(2991) Բիլբո
(2991) Բիլբո (Bilbo), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 21-ին Մարտին Վատտի կողմից Անդերսոն Մեսայում ։
Միջին հեռավորությունը Արեգակից կազմում է 2,339391 ա. մ., առավելագույնը մոտենում է 1,8253 ա. մ. հեռավորության վրա և հեռանում 2,8535 ա. մ. ։ Արեգակի շուրջ մեկ ամբողջական պտույտ է կատարում 1306,93 երկրային օրվա ընթացքում, իր ուղեծրով շարժվելով միջինում 0,275455 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,15° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Մարտին Վատտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալեքսանդր Էլդեր
Կենսագրություն
Ծնվել է ԽՍՀՄ-ում՝ Լենինգրադում։ Մեծացել է Էստոնիայում։ 16 տարեկան հասակում ընդունվել է Տարտուի համալսարանի բժշկական ֆակուլտետը։ Ավարտելուց հետո նա աշխատանքի է անցել որպես Տալլինում գտնվող առևտրային նավի բժիշկ։ 1974 թ.-ին նա Աբիջանում (Արևմտյան Աֆրիկա` Կոտ դ'Իվուարի Հանրապետության ամենամեծ քաղաքը) քաղաքական ապաստան խնդրեց ԱՄՆ դեսպանատանից, որտեղից հետո նրան անմիջապես տեղափոխեցին ԱՄՆ։
Նյու-Յորքի համալսարանական հիվանդանոցներում պրակտիկայից հետո նա սովորել է Նյու-Յորքի հոգեվերլուծական ինստիտուտում և աշխատել որպես թերթի խմբագիր։ Հետո նա սկսեց մասնավոր հոգեբուժական պրակտիկա Նյու-Յորքում։
1970-ականների վերջին Էլդերը հետաքրքրվեց բորսային գործառնություններով և սկսեց ներդրումներ կատարել բաժնետոմսերի և օպցիոնների մեջ։ Հիմնադրվել է Financial Trading Seminars, Inc. (Նյու-Յորք) ընկերությունը և դարձել նրա տնօրեն։ Ընկերության պրոֆիլը բորսային առևտրի ոլորտում մասնագետների պատրաստումն է։ Էլդերն իրականացնում է խորհրդատվություններ, դասընթացներ և սեմինարներ առևտրի ոլորտում ԱՄՆ-ում, Ասիայում, Ավստրալիայում, Եվրոպայում և Ռուսաստանում։ Նրա՝ «Եկ իմ առևտրի սենյակ» գիրքը 2002 թ. ամերիկյան հեղինակավոր Barron’s ամսագրի կողմից ճանաչվել է որպես լավագույն գիրք։
2020 թ․ թվիթերի իր էջում հանդես է եկել ադրբեջանական վանդալիզմի դեմ ։
Գրքեր
անգլերեն լեզվով:
Արտաքին հղումներ
Կատեգորիա:Ամերիկացի գրողներ Կատեգորիա:Տարտուի համալսարանի շրջանավարտներ Կատեգորիա:Ամերիկացի գործարարներ
Ջեյ Էսթոն
Ջեյ Էսթոն (Jay Aston, ), անգլիացի երգչուհի և կոմպոզիտոր։ 1981-1985 թվականներին եղել է Բրիտանական Bucks Fizz փոփ խմբի անդամ։ Եղել է խմբի ամենաերիտասարդը։ 1981 թվականին՝ 19 տարեկանում, հաղթել է Եվրատեսիլ երգի մրցույթը ։ Երբ Էսթոնը խմբի անդամ էր, խումբը ունեցել է 40 հիթ սինգլներ, այդ թվում՝ 3 հիթ։ 2009 թվականից Չարլի Բեյքերի և Մայք Նոլանի հետ Էսթոնը հանդես է եկել Original Bucks Fizz խմբում։ Ժամանակին խումբը ունեցել է The Original Bucks Fizz անվանումը։ Հիմա նրանք ավելի ճանաչված են որպես Չարլի Բեյքեր, Մայք Նոլան և Ջեյ Էսթոն։
Նախապատմություն
Էսթոնը ծնվել է Պուրլեյում (Սուրրեյ), դերասանների ընտանիքում։ Նրա հայրը հումորիստ էր, մայրը՝ մինչ ամուսնանալը` պարուհի։ Նրանք նաև ակրոբատներ էին։ Ջեյի եղբայրը՝ Լանցը, Prima Donna խմբի հետ միասին մասնակցել է 1980 թվականի Եվրատեսիլին ։ Էսթոնը Italia Conti School of Speech դպրոցում զբաղվում էր պարով, երգով և դերասանությամբ ։
Bucks Fizz
Էսթոնը Bucks Fizz խմբի օրիգինալ անդամներից մեկն էր։ Նա խմբի անդամ էր խմբի ստեղծումից ի վեր՝ 1981 թվականից։ Նրանք ստեղծեցին այդ խումբը Եվրատեսիլին մասնակցելու համար։ Եվրատեսիլում  հաղթեցին "Making Your Mind Up" երգով, այդ երգը տարբեր երկրներում, նաև՝ Անգլիայում, համար առաջինն էր։  Էսթոնը հետաքրքրված էր նորաձևությամբ և դիզայներությամբ, այդ իսկ պատճառով պատրաստել է շատ բեմական հագուստներ այլ խմբերի համար   ։ 1983 թվականին խումբը ներկայացել է "When We Were Young" երգով, որն էլ դարձել է խմբի հիթերից մեկը ։
Bucks Fizz-ից հետո
Ստիված լինելով վաճառել իր տունը՝ 1990 թվականից սկսած նա սկսեց ապրել է Քրոյդոն քաղաքի մի փոքրիկ հյուրանոցում ։ Նրա եղբոր կինը՝ Մարսելլա Դետրոյտը, խորհուրդ տվեց նրան սկսել երգել։ 1993 թվականին Էսթոնը թողարկեց "Naked Phoenix" սինգլը և ձայնագրեց երգեր իր ալբոմներում։ Այդ նույն տարում նա կատարեց մի երգ Միքայել Վինների Dirty Weekend ֆիլմի համար։ 1995 թվականին նա սկսեց ապրել իր ծնողների հետ, բայց դեռ շարունակում էր գրել և ձայնագրել երգեր։ Այդ ժամանակաշրջանում նա հանդիպեց և սկսեց ժամադրվել կիթառիստ Դեյվ Քոլքուհոունի հետ։ Նրանք 1999 թվականին ամուսնացան։ 1990 թվականի վերջին և 2000 թվականի սկզբին Էսթոնը սկսեց իր շրջագայությունները, կատարեց իր Ռոք և Փոփ երգերը ։ 2002 թվականին նա դարձավ Monster Boogie խմբի անդամ, հայտնվեց Never Mind the Buzzcocks -ի էպիզոդներում։ 2003 թվականին Էսթոնը թողարկեց մի ալբոմ՝ Alive and Well  անունով։ Ալբոմում 13 երգ էր, որոնք գրել էր իր ամուսինը։
Այլ Սոլո ալբոմներ՝ Lambը կամ Lizardը, թողարկվել են իր վեբ կայքում, 2006 թվականին ։
2001 թվականին նա ստեղծել է մի դպրոց, որն անվանակոչվել է իր անունով՝ (The Jay Aston Theatre Arts School), այստեղ սովորում են 2-17 տարեկան երեխաները։ Դպրոցը մինչև այսօր գործում է ։
2007 թվականի մարտ ամսին նա հանդես եկավ Comic Reliefի "I'm Gonna Be (500 Miles)" տեսահոլովակում։ Տեսահոլովակը The Proclaimers երգի հումորային տարբերակն էր, պարում են Bucks Fizzի 3 օրիգինալ անդամները և Շելեյ Փրեսթոնը, ով 1985 թվականին փոխարինեց Էսթոնին։ 1985 թվականից ի վեր Էսթոնը այլևս չհանդիպեց իր խմբի անդամներին The life of Aston was told through an outrageous parody, and was described in review as "hilariously over the top". ։
2007 թվականին թողարկվեց Bucks Fizz խմբի The Very Best of Bucks Fizz երգի CD-ն, բոնուս՝ DVD: 2008 թվականի օգոստոսին Էսթոնը կրկին միացավ Bucks Fizz-ի անդամներ Մայք Նոլանին, Չերլի Բեյքերին և Շելլեյ Փրեսթոնին, երբ նա հայտնվեց հեռուսատատեսային մի շոույում, որտեղ մի ամբողջ էպիզոդ Bucks Fizzի մասին էր։ Այդ հաղորդումը  2009 թվականի մարտ ամսին էր։
2013 թվականի մայիսին Էսթոնը մասնակցեց Մեծ Բրիտանիայի The Voice մրցույթի երկրորդ փուլին։ Նա երգեց իրեց խմբի "Time is Running Out" երգը, բայց ժյուրին չընտրեց նրան։
The Original Bucks Fizz
2004 թվականին Bucks Fizz խմբի անդամներ Չարլի Բեյքերը, Մայք Նոլանը և Շելլեյ Փրեսթոն միավորվում են և հիմնադրում The Original Buck Fizz խումբը։ Ունեցել են շատ համերգներ ողջ Անգլիայում։ 2009 թվականի ապրիլ ամսին, Փրեսթոնը հայտարարեց, որ ինքը դուրս է գալիս խմբից։ Ավելի ուշ հայտարարվեց, որ Էսթոնը շոուների ժամանակ պետք է միանա Բեյքերին և Նոլանին։ Սկսած 1985 թվականից Էսթոնը Bucks Fizz խմբի անդամ է։ Միասին նրանք եկան Անգլիա և թողարկեցին իրենց երգի՝ I Hear Talk, նոր ձևը։ 2012 թվականին, նրանք շարունակեցին իրենց գործը OBF անվան ներքո և թողարկեցին շատ ալբոմներ։ Հիմա նրանց ճանաչում են որպես Bucks Fizz.-ի Չարլի Բեյքեր, Մայք Նոլան և Ջեյ Էսթոն։
Անձնական կյանք
1999 թվականի օգոստոս ամսին, Լոնդոնում Էսթոնը ամուսնացավ կիթառահար Դեյվ Քոլքուհոունի հետ։ Նրանք ունեցան դուստր Ջոսի Ալեքսանդրա անունով (ծնվել է 2003 թվականին, Բրոմլեյ, Քենտ)։ Նրանք այժմ ապրում են Թատսֆայլդում։ Էսթոնի մայրը՝ Հիլդան, մահացել է 2007 թվականին, հայրը՝ 2009 թվականին։ Նա խոսում էր իր հետաքրքրությունների մասին՝ Ալցհեյմերի հիվանդության, ինչից նա մահացավ հետագայում։ Էսթոնը շարունակում է իր պարի դասընթացները, և ներկայանում իր արվեստով Քենթի դպրոցներում։
Արտաքին հղումներ
Կատեգորիա:Անգլիացի երգչուհիներ Կատեգորիա:Անգլիացի կոմպոզիտորներ
Անգլիայի հնագույն մեծ օթյակ
Անգլիայի հնագույն մեծ օթյակ, ինչպես հայտնի է այսօր, կամ ազատ և ընդունված մասոնների ամենահին ու պատվավոր եղբայրության մեծ օթյակ (համապատասխանաբար նրա արքայական վսեմության արքայազն Էդվինի կողմից Յորքում շնորհված Հին սահմանադրությունների` (Աննո Դոմինին 926), և մասոնականության տարում` 4926), ինչպես նկարագրել են իրենց հրամանագրերը, համարվել է Անգլիայի առաջին մեծ օթյակի մրցակից օթյակ ։ Այն գոյություն է ունեցեկ 1751 թվականից մինչև 1813 թվականը, երբ ստեղծվել է Անգլիայի միացյալ մեծ օթյակը երկու Մեծ օթյակների միջից։ Դրանք այժմ կոչվում են Հնագույն, ի տարբերություն ժամանակակիցների՝ բնօրինակ «Մեծ օթյակի», որի քննադատները, մասնավորապես՝ Լաուրենս Դերմոտը, ասում էր, որ հեռացել է Շոտլանդիայի, Իռլանդիայի և այժմ Անգլիայի հնագույն մեծ օթյակից։ Այս Մեծ օթյակը ևս ոչ ֆորմալ կոչվում է Ատոլի մեծ օթյակ, քանի որ Ատոլի երրորդ և չորրորդ դքսերը նախագահել են նրան` որպես մեծ վարպետների` իր 62-ամյա գոյության կեսի ընթացքում ։
Այն մինչ օրս շարունակում է գործածվել Միացյալ հնագույն օթյակի կողմից։ Որոշակի շփոթմունք ծագել է հնագույն անձնական փաստաթղթերում։ Նրանց հին կնիքների վրա գրված է. Լոնդոնում մեծ օթյակն ըստ ազատ և ընդունված մասոնների` հին հաստատություն(ներ) է։ Նոր անդամներին տրված մասոնական վկայականներն ըստ հին սահմանադրությունների այն անվանել են Անգլիայի ազատ և ընդունված մասոնների մեծ օթյակ ։
Պատմություն
Մոտավորապես 1721 թվականից Լոնդոնում ձևավորված նոր մեծ օթյակը (1717), որը շուտով տարածվելու էր Անգլիայի, Ուելսի և արտերկրի մնացած մասերում, վարել է ինքնահռչակման և ընդլայնման քաղաքականություն, որը միշտ չէ, որ համապատասխանել է մյուս մասոնականներին։ Նրանք լքել են կավճով օթյակներ «նկարելու» հին մեթոդներից` հօգուտ ժապավենի և դյուրակիր մետաղական տառերի ։ Իռլանդացի մասոններին առաջարկվել է ընդունելություն, այն դեպքում, եթե նրանք ընդունեին անգլիական սահմանադրությունը, ինչը նրանք մերժել են ։ 1730-ական թվականներին Անգլիայի մեծ օթյակը փոխել է իր ծեսը՝ հասարակության ազդեցությունից առաջ մնալու համար։ Այս ժամանակահատվածում Լոնդոնը ներգրավել է բազմաթիվ տնտեսական միգրանտների Իռլանդիայից։ Նրանք, ովքեր արդեն մասոնական էին, հաճախ մերժում էին Անգլիական մեծ օթյակի կատարված փոփոխությունները, և, կամ ստեղծում էին իրենց սեփական օթյակները, կամ միանում էին մայրաքաղաքի բազմաթիվ չմիավորված օթյակներից մեկին։ 1751 թվականին սրանցից հինգը, և վեցերորդը, որը նոր էր ձևավորվել, միավորվել են՝ ստեղծելով մրցակից մեծ օթյակ, որն արագորեն դարձել է իշխող կազմակերպություն Անգլիայի մյուս չմիավորված օթյակների համար ։
Այս հաջողությունը պետք է դիտարկել` որպես իրենց երկրորդ մեծ քարտուղար Լորենս Դերմոտի էներգիայի, խելամտության և մաքուր ռազմատենչության հաղթանակ։ Նրա մասին հայտնի տեղեկությունների մեծ մասը գալիս է մեծ օթյակի արձանագրություններից և նրա սահմանադրությունների գրքից։ Մեծ կոմիտեն հավաքվել է յուրաքանչյուր ամսվա առաջին չորեքշաբթի օրը, իսկ 1752 թվականի փետրվարի 5-ին Դերմոտը փոխարինել է Ջոն Մորգանին` որպես մեծ քարտուղար։ Հաջորդ ամիս նա գործ է ունեցել «Leg of Mutton» մասոնների` երկու տղամարդկանց հետ, որոնք Թագավորական կամար են ընդունել մասոնների ոչխարի մսի գնի դիմաց, սակայն Դերմոտի կողմից ենթարկվելով փորձաքննության՝ ոչինչ չեն իմացել աստիճանի մասին։ Նրանք նաև պնդել են, որ անտեսանելիության հասնելու մասոնական մեթոդ են սովորեցնում։ Ապրիլին նա համոզել է իր եղբայրներին փոխարինել Մորգանի ենթաօրենսդրական ակտերը Դուբլինում գտնվող իր սեփական օթյակի օրենքներով։ Հունիսին Դերմոտը հանդիպել է Մեծ սպաներին։ Օթյակը հանդիպել է սովորականի պես չորեքշաբթի` սեպտեմբերի 2-ին, և Դերմոտը հանդես է եկել իրենց ծիսակատարության վերաբերյալ դասախոսությամբ։ Այդ տարի Հուլյանից Գրիգորյան օրացույցի փոփոխության պատճառով հաջորդ օրը` հինգշաբթին եղել է սեպտեմբերի 14-ը՝ կորցնելով 11 օր։ Օթյակի փաստացի գործունեությունն իրականացվել է 14-ին կայացած «արտակարգ» հանդիպման ժամանակ` ապահովելով, որ երկու ամսաթվերը հայտնվեն արձանագրության մեջ ։
Դերմոտը նրանց նվիրել է սահմանադրության գիրք, որն անհասկանալիորեն վերնագրված է եղել «Ահիման Ռեզոն կամ օգնություն եղբորը»։ Այն ձևավորվել է Սփրատի` իռլանդական սահմանադրությունների հիման վրա, որոնք, իրենց հերթին, օրինակ են վերցրել Անդերսոնի սահմանադրություններից։ Ներածական պատմությունը փոխարինվել է ավելի լավը գրելու` Դերմոտի փորձի երգիծական պատմությամբ (որը տարածելու էր մասոնականությունը մինչ ստեղծումը)։ Առաջին հրատարակությամբ` 1756 թվականի հրատարակումը կարող էր հետաձգվել այնքան ժամանակ, մինչ հասարակությունը գտներ ազնվական հովանավորի՝ որպես մեծ վարպետ։ Նա եկել է Բլեսինգթոնի կոմսի կերպարի մեջ, որն արդեն` որպես մեծ վարպետ ծառայել էր Իռլանդիայում։ Երկրորդ հրատարակությունը` 1764 թվականին, համեմատել է նոր մեծ օթյակի հնագույն փորձը «Ժամանակակիցների» գործերի հետ։ Հնագույն մեծ օթյակը մինչև 1720-ական թվականները համարվել է «Ժամանակակից», իսկ տերմինը մինչ օրս օգտագործվում է։ Դերմոտի կողմից Ժամանակակիցների բնութագրումը եղել է վնասակար և երգիծական, և նրա կյանքի ընթացքում յուրաքանչյուր հաջորդ հրատարակության հետ մեկտեղ ավելի շատ քամահրանք է առաջացրել հասարակության համար, որը շեղվել է կարգի հաստատված նշաններից, և որի ամենամեծ մասոնական խորհրդանիշներն են եղել դանակն ու պատառաքաղը։ Նրա մահից հետո, 1791 թվականից Ահիման Ռեզոնի հաջորդ խմբագիրները հետզհետե քանդել են վիրավորանքները ։
Ահիման Ռեզոնը, չնայած եղել է բաժանող, բայց ժողովրդականություն է ցույց տվել, և օթյակը ծաղկել է։ Դրանք ճանաչվել են Իռլանդիայի և Շոտլանդիայի մեծ օթյակների կողմից, ովքեր կասկածանքով շարունակել են դիտել ժամանակակիցների նորամուծությունները։ Երկու մեծ օթյակների միջև հարաբերությունների ցածր կետը հասել է 1770-ական թվականներին, երբ Վիլյամ Փրեսթոնը, այն ժամանակ ժամանակակիցների մեծ քարտուղարի օգնականը, փորձել է թունավորել հնագույն և Շոտլանդիայի մեծ օթյակի միջև հարաբերությունները ։
Դերմոտի մահից հետո երկու մեծ օթյակները դանդաղ շարժվել են դեպի միություն։ Միասնության անհրաժեշտությունն ընդգծվել է Նապոլեոնյան պատերազմների ժամանակ, երբ Անտիկ, Ժամանակակից և Շոտլանդիայի մեծ օթյակի ղեկավարները գործել են միասին՝ կանխելու համար, որ իրենց օթյակները դառնան արգելված կազմակերպություններ ։ Այնուամենայնիվ, միավորման իրական գործընթացն սկսվել է միայն 1811 թվականին, երբ ժամանակակիցներն սկսել են իրենց ծիսակատարությունը` բրիտանական մյուս մեծ օթյակների համար ընդունելի ձև վերադարձնելու վարչական գործընթացը։ Վերջնական միությունը գտնվել է թագավորի երկու որդիների` Սասեքսի դուքսի, Ժամանակակիցների մեծ վարպետի և Կենտի դուքսի ձեռքերում։ Կենտի դուքսն արդեն միություն էր հաստատել Կանադայում` պարզապես վերացրել է Ժամանակակիցներին և միացրել նրանց օթյակները Հնագույն մեծ օթյակին։ Նոր մեծ օթյակը՝ Անգլիայի միացյալ մեծ օթյակը, պահպանել է Ժամանակակիցների ենթակառուցվածքը և Հին արարողությունը ։
Վերածնունդ Լանկաշիրում
1823 թվականին Լանկաշիրի մի քանի մասոնների դժգոհությունների սխալ գործածումը փորձել են վերակենդանացնել օթյակներն այն վայրում, որը հայտնի է դարձել` որպես Վիգան մեծ օթյակ։ Նոր մեծ օթյակի նկատմամբ անվստահությունն արդեն դանդաղել է, երբ գավառաբնակ մեծ օթյակի ժողովը Մանչեսթերում 1818 թվականին խնդրել է, որ սահմանադրության գիրքը փոփոխվի, որպեսզի ասվի, որ օթյակը պետք է վերադարձնի իր լիազորությունը, եթե անդամակցությունը 7-ից ցածր լինի, նշված 5-ի փոխարեն ։ Հետագա մտահոգությունը ցույց է տվել, որ Բաթում որոշ մասոնականներին ասել են, որ «ցանկալի չէ (Թագավորական կամարի) գլուխների թիվը ցանկացած վայրում հավասարեցնել օթյակների քանակին»։ Ցածր մինիմումը ենթադրում էր, որ հնարավոր է օթյակ վարել առանց սարկավագների՝ Ժամանակակիցների ծիսակարգի համաձայն, և հնագույն օթյակի անդամները Թագավորական կամարի վրա նայել են` որպես չորրորդ աստիճանի՝ յուրաքանչյուր օթյակի պարտականությունը դարձնելով գլխի ձևավորումը։ Այս հարցումները, որոնք կապված են եղել հին հնագույն օթյակների մոդեռնիզմի սողացող վերադարձի կամ նույնիսկ պարտադրման մտահոգության հետ, մեծ օթյակն անտեսել է։ Այն 1820 թվականին հանգեցրել է ավելի խիստ ձևակերպված ընդդիմության։ Քանի որ տեղի նահանգը չի կարողացել հաղթահարել աճող թշնամանքը, 1822 թվականի վերջին փաստաթուղթը ստորագրած 34 մասոնները կասեցվել են մեծ օթյակի կողմից։ Լիվերպուլի մեկ օթյակը վերացել է։ Չնայած ապստամբներից շատերը վերադարձել են խումբ կամ ընդհանրապես դուրս եկել ձախական մասոններից, սակայն նրանց վերաբերմունքի կոշտությունը օգնություն է ստացել Անգլիայի հյուսիս-արևմուտքում գտնվող այլ օթյակների կողմից։ 1823 թվականին Լիվերպուլում ստեղծվել է նոր մեծ օթյակ, որն իրեն` ըստ հին սահմանադրության, անվանել է Անգլիայի ազատ և ընդունված մասոնների մեծ օթյակ։ 1825 թվականից այն հանդիպել է միայն Վիգանում։ Քանի որ սկզբնական վեճը հետզհետե մոռացվել ք, նրա տասներկու և ավելի օթյակները նորից խորտակվել են UGLE-ի կողմից, չնայած վերջինները չեն միացել մինչև 1913 թվականը։ Այն դադարեց գործել` որպես մեծ օթյակ, 1866 թվականին ։
Արտաքին հղումներ
Կատեգորիա:Մասոնականություն
Սան Խուստո (Բուենոս Այրես)
Սան Խուստո (San Justo), քաղաք Արգենտինայի Բուենոս Այրես պրովինցիայի Լա Մատանսա համայնքում։ Մեծ Բուենոս Այրես ագլոմերացիայի մի մասն է դարձել։
Պատմություն
Լա Մատանսա շրջանը գոյություն է ունեցել 1501 թվականից, բայց վարչական կենտրոն հանդիսացող քաղաք երկար ժամանակ չի ունեցել ։ 1852 թվականին դատավոր Լին Դակոսը ստորագրել է մի պայմաննագիր, որի համաձայն հող էր հատկացվելու քաղաք կառուցելու համար։ Քաղաքը հիմնադրվել է 1856 թվականի դեկտեմբերի 25-ին։
1857 թվականի հունվարի 28-ին կառուցվել է Սան-Խուստոյի քաղաքապետարանը։ 1857 թվականի նոյեմբերի 13-ին գծանշվել են քաղաքի սահմանները։ Քաղաքի կենտրոնը կառուցվել է իսպանական ոճով՝ զբոսայգով ու ռատուշայով։ Քաղաքում կառուցել են բանկ և ոստիկանատուն։
1860 թվականին կառուցվել է առաջին եկեղեցին։
1955 թվականին Սան Խուստոյին շնորհվել է քաղաքի կարգավիճակ ։
Այժմ Սան Խուստոն համարվում է քաղաք բազմաթիվ խանութներով և մի շարք ուսումնական հաստատություններով։ Ծննդավայրն է հայտնի արգենտինացի գրող՝ Պեդրո Բոնիֆասիո Պալասիոսի։
Տնտեսություն
Քաղաքը վերջին տասնամյակում ապրում է ծանր տնտեսական խնդիրներով։ 1940-1950 թվականներին քաղաքը բիզնեսների արդյունքում բարգավաճեց, բայց ճգնաժամի ընթացքում բիզնեսները վերացան։ Քաղաքում ավելացել էր աղքատ թաղամասերի քանակը։
Սակայն մինչև հիմա Սան-Խուստոն մնում է կարևոր արդյունաբերական կենտրոն, որն արտադրում է ավտոմոբիլային մասեր, թուղթ, ռետինե արտադրանք։ Այսօր կան ֆերմաներ որտեղ աճեցնում են ցորեն, եգիպտացորեն, գարի և առվույտ, ինչպես նաև պահում են կենդանիներ։
Կրթություն
Սան Խուստոն ունի զարգացած կրթական համակարգ՝ մի շարք հայտնի դպրոցներով։ Արգենտինայում լավագույններից են համարվում «Ալմաֆուրետ» և «Պարոկիալ դե Սան-Խուստո» դպրոցները։ Ընդհանուր առմամբ քաղաքն ունի 10 մանկապարտեզ և 34 դպրոց ։
Վարչական բաժանում
Սան-Խուստոն բաժանվում է 5 շրջանների։
Արտաքին հղումներ
Կատեգորիա:Արգենտինայի քաղաքներ Կատեգորիա:1856 թվականին հիմնադրված բնակավայրեր
Թոլարիա
Թոլարիա Ամորգու կամ պարզապես Թոլարիա (Θολάρια Αμοργού), լեռնային գյուղ Հունաստանի հարավարևելյան հատվածում՝ Կիկլադյան կղզիների մաս կազմող Նաքսոս կղզու վրա։
Վարչականորեն մտնում է Հարավային Եգեյան կղզիներ պերիֆերիայի Նաքսոս տարածաշրջանային միավորի կամ նոմոսի կազմի մեջ։
Աշխարհագրություն
Մեսին գտնվում է Նաքսոս կղզու հյուսիսում։ Համարվում է կղզու ամենաբարձրադիր լեռնային բնակավայրերից մեկը։ Գտնվում է ծովի մակարդակից 198 մետր բարձրության վրա։
Տարածքի հիմնական մասը ցածրալեռնային է, ընդերքը՝ անհարդ։ Բնորոշ է բարեխառն կլիման։ Տարվա ամենատաք ամիսն հուլիսն է (միջինում՝ 26 °C), իսկ ամենացուրտը՝ հունվարը (միջինում՝ 10 °C): Կլիման նաև բավականին խոնավ է։ Տարեկան տեղումների միջին քանակը կազմում է 610 մմ։
Ամենաանձրևոտ ամիսը նոյեմբերն է, իսկ ամենաչորը՝ հուլիսը։
Բնակչություն
Ըստ 2011 թվականի մարդահամարի տվյալների՝ գյուղի բնակչությունը կազմում է 138 մարդ ։ Բնակիչները կղզիաբնակ հույներն են, որոնք զբաղվում են հիմնականում գյուղատնտեսական աշխատանքներով։
Բնակչությունը տարեց տարի նվազում է։ Բնակչությունը դավանում է քրիստոնեություն՝ հույն ուղղափառություն։
Ծանոթագրություններ
Կատեգորիա:Հունաստանի գյուղեր
Մագնեզիումի հանքանյութեր
Մագնեզիումի հանքանյութեր, բնական միներալային առաջացումներ, որոնցում մագնեզիումի պարունակությունը բավարար է նրա տնտեսապես շահավետ կորզման համար։ Մագնեզիումը մտնում է ավելի քան հարյուր միներալի բաղադրության մեջ, այդ թվում՝ բրուսիտի (Mg(OH)2, 41,7% Mg), մագնեզիտի (MgC03, 28,8%), դոլոմիտի (MgC03, CaC03, 18,2%), լանգբեյնիտի (2MgS04, K2S04, 11,7%)։
Կատեգորիա:Մագնեզիում Կատեգորիա:Հանքանյութեր
Ժովտնևոե (գյուղ, Դվուրեչենսկի շրջան)
Ժովտնևոե (Жовтневе), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1929 թվականին։
2001 թվականի տվյալներով Ժովտնևոե գյուղում բնակվում էր 969 մարդ։ Բնակավայրը զբաղեցնում է 3408 կմ² տարածք։ Բնակչության խտությունը կազմում էր 284,33 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1929 թվականին հիմնադրված բնակավայրեր
Թուրք-իրանական պայմանագիր
Թուրք-Իրանական պայմանագիր, 1639, կնքվել է Կասր–ե–Շիրինում, մայիսի 17-ին, 1623–39-ի թուրք–իրանական պատերազմից հետո (տես Թուրք–իրանական պատերազմներ XVI–XVIII դդ)։ Թուրք-Իրանական պայմանագրով մասնակի փոփոխություններով վերահաստատվեցին դեռևս 1555-ին Ամասիայում կնքված պայմանագրով նշված սահմանները։ Իրանը հրաժարվում էր Բաղդադի նկատմամբ հավակնությունից, պարտավորվում ավերել Հայաստանում գտնվող սահմանամերձ Կոթուրի, Մակուի և Մաղասաբերդի բերդերը։ Կողմերը պարտավորվում էին կանխել սահմանային փոխադարձ ասպատակությունները, պայմաններ ստեղծել առևտրական կանոնավոր ու ապահով երթևեկության համար։ Հայաստանը երկրորդ անգամ բաժանվեց Իրանի և Օսմանյան կայսրության միջև։ Հայաստանում երկու երկրների սահմանը սկիզբ էր առնում Ջավախքի լեռներից, իջնում մինչև Ախուրյանի և Արաքսի միացման վայրը, թեքվում արևմուտք, ապա Հայկական պարի ջրբաժան գծով՝ Մասիսների գագաթներով ձգվում մինչև Վասպուրականի լեռները, Զագրոսի լեռնաշղթայի վրայով անցնում թուրք–իրանական ներկա սահմանագծով։ Այս սահմանը անփոփոխ մնաց (բացառությամբ 1724–36-ի, երբ թուրքական զորքերը զավթել էին Անդրկովկասն ու Ատրպատականը) մինչև 1828-ը, երբ Թուրքմենչայի պայմանագրով Արևելյան Հայաստանը միացվեց Ռուսաստանին։ Թուրք-Իրանական պայմանագրին հաջորդեց 80-ամյա խաղաղության մի շրջան, որը նշանավորվեց (մասնավորապես Արևելյան Հայաստանում) տնտեսական և մշակութային կյանքի որոշակի վերելքով։
Գրականություն
Կատեգորիա:Պայմանագրեր այբբենական կարգով Կատեգորիա:Թուրք-իրանական հարաբերություններ
Մալեևկա (գյուղ, Շումյաչինսկի շրջան)
Մալեևկա (Малеевка), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Գեորգի Հարությունյան
Գեորգի Վաղարշակի Հարությունյան (Георгiй Вагаршакович Арутюнян, ), Եվրոմայդանի ակտիվիստ, ազգությամբ հայ։
Մալեևկա (գյուղ, Շումյաչինսկի շրջան)
Բնակչությունը 2007 թվականին գրանցված տվյալներով կազմում էր 40 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Գեորգի Հարությունյան
Զոհվել է մայդանյան իրադարձությունների ժամանակ և համարվում է «Երկնային հարյուրյակի» անդամ, այսինքն այն մարդիկ, ովքեր այդ իրադարձությունների ժամանակ զոհվել են։ Հարությունյանը ուներ 3 տարեկան աղջիկ, ով որբացավ հոր մահից հետո։
Ուկրաինայի նախագահ Պյոտր Պորոշենկոյի № 890/2014 հրամանով (21.11.2014 թ.) մայդանյան իրադարձությունների ժամանակ զոհված 100 հոգուն, այդ թվում՝ Հարությունյանին, հետմահու տրվել է Ուկրաինայի հերոսի կոչում ։
Աղբյուրներ
Կատեգորիա:Եվրամայդան Կատեգորիա:Հայ հասարակական գործիչներ Կատեգորիա:Եվրամայդանի մասնակիցներ
Փյուլասկիի շրջան (Արկանզաս)
Փյուլասկի (Pulaski County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.997 կմ² է, բնակչությունը՝ 382.748 մարդ (2007 թ. տվյալներով)։ Շրջկենտրոնն է Լիտլ Ռոք բնակավայրը։ Կազմավորվել է 1818 թ.։
Արտաքին հղում
Կատեգորիա:Արկանզասի շրջաններ
Տզային էնցեֆալիտի վիրուս
Տզային էնցեֆալիտի վիրուս (Tick-borne encephalitis virus), տզերի կողմից փոխանցվող արբովիրուս, որը հարուցում է տզային էնցեֆալիտ։ Մտնում է Flavivirus ցեղի մեջ։
Ենթատիպեր
Տզային էնցեֆալիտի վիրուսները բաժանվում են 3 ենթատիպերի.
Տզային էնցեֆալիտի վիրուսի տիպային շտամը սոֆյին շտամն է ։
Էվոլյուցիա
Տզային էնցեֆալիտի վիրուսի էվոլյուցիան ուսումնասիրվել է բիոինֆորմատիկայի մեթոդներով։ Ենթադրվում է, որ վիրուսի գոյություն ունեցող ենթատիպերը բաժանվել են 3 300 -ից մինչև 2750 տարվա միջակայքում, իսկ սիբիրյան և հեռավորարևելյան ենթատիպերի բաժանումը տեղի է ունեցել 2250 տարի առաջ ։
Տարածվածություն
Ենթադրվում է, որ տզային Էնցեֆալիտի վիրուսը ամենաքիչը երեք անգամ փոխանցվել է Ճապոնիա XVI—XVIII դարերում ։ Ճապոնական էնցեֆալիտի վիրուսը փոխանցվում է ոչ թե տզերով, այլ մոծակներով։
Լատվիայում շրջանառվող շտամները սերում են ինչպես Ռուսաստանից, այնպես էլ Արևելյան Եվրոպայից, այն ժամանակ, երբ էստոնական շտամները ունեն առավելապես ռուսական ծագում , իսկ լիտվականները՝ արևելաեվրոպական ծագում ։
Ծանոթագրություններ
Կատեգորիա:Flavivirus Կատեգորիա:Վիրուսներ այբբենական կարգով
WWE
«Դաբլյու-Դաբլյու-ի» («WWE», իրավաբանական անվանում՝ «World Wrestling Entertainment, Inc.» ), սպորտային ժամանցի ամերիկյան ընկերություն։ Մասնագիտացված է պրոֆեսիոնալ ըմբշամարտի (ռեստլինգ) շոուների, ինչպես նաև գեղարվեստական և վավերագրական ֆիլմերի, երաժշտական կատարումների թողարկման, ապրանքանիշերի լիցենզավորման և վաճառքի մեջ։
«WWE»-ի կողմից թողարկված մարզական իրադարձությունները, ինչպես ցանկացած այլ ռեստլինգային կազմակերպությունների շոուների պարագայում, զերծ են մրցակցային բնույթից և բացառապես կրում են սպորտային ժամանցի նշանակություն։ Շոուների ժամանակ մասնակիցները գործում են ըստ նախապես մշակված սյուժեներիի և հանդես գալիս բեմադրված մարտերում։ Մինչև 1981 թվականը ամերիկյան պրոմոտերների միջև գործել է ջենթլմենական համաձայնություն` հանրությանը ցուցադրվող մարտերի ոչ մրցակցային բնույթը չբացահայտելու համար, սակայն տարաձայնություններից խուսափելու և ընդհանուր մենամարտեր (MMA) սպորտաձևից տարբերակելու համար «WWE»-ն առաջինն է բարձրաձայնում ռեստլինգի բեմադրված լինելու մասին ։
Ընկերության նախագահի և գործադիր տնօրենի պաշտոնը զբաղեցնում է Վինս Մաքմահոնը։ Մաքմահոնների ընտանիքին է պատկանում ընկերության բաժնետոմսերի 70%-ը, ինչպես նաև ընտրելու իրավունքի 96%-ը։ «WWE»-ի գլխամասային գրասենյակը գտնվում է Ստեմֆորտում (Կոնեկտիկուտ նահանգ), ունի նաև ներկայացուցչական գրասենյակներ Նյու Յորքում, Լոս Անջելեսում, Լոնդոնում, Շանհայում, Տոկիոյում, Սինգապուրում և Մումբայում ։
Capitol Wrestling Corporation
Ջես Մաքմահոնը բռնցքամարտի հաջողակ պրոմոտեր էր, ով 1926 թվականին սկսում է համագործակցել այդ ժամանակներում ոչ պակաս հայտնի պրոմոտեր Թեքս Ռիկարդի հետ։ Մաքմահոնն ու Ռիկարդը սկսում են բռնցքամարտի դիտարժան հանդիպումներ ցուցադրել Նյու Յորքի «Մեդիսոն Սքուեր Գարդեն» մարզապալատում։ Միևնույն ժամանակ պրոֆեսիոնալ ըմբիշ (ռեստլեր) Ռայմոնդ Մոնդտը ռեստլինգի կազմակերպություն է հիմնում և սկսում այնտեղ ներգրավել նոր մարզիկների։ Կազմակերպությունը մեծ հաջողության է արժանանում, սակայն կոլեգաների հետ ունեցած տարաձայնությունների պատճառով Մոնդտը լուծարում է այն և համագործակցության նոր ուղիներ փորձում գտնել։ Ավելի ուշ Մոնդտն սկսում է համագործակցել Նյու Յորքի այն ժամանակների հայտնի բռնցքամարտային պրոմոտերներից մեկի՝ Ջեք Քարլիի հետ, ում մահվանից հետո Մոնդտին է մնում մարտական ակումբը։ Մոնդտն սկսում է համագործակցել մի շարք այլ պրոմոտերների և սցենարիստների հետ, որոնց թվում է լինում նաև Ջես Մաքմահոնը։
Մաքմահոնը և Մոնդտը 1952 թվականին հիմնադրում են «Capitol Wrestling Corporation» (CWC) ընկերությունը, որը 1953-ին միանում է «National Wrestling Alliance» (NWA) համազգային ռեստլինգ ցանցին։ 1954 թվականի նոյեմբերին Ջես Մաքմահոնը կնքում է մահկանացուն, և նրան փոխարինելու է գալիս Վինս Մաքմահոն ավագը ։ Մոնդտը և Մաքմահոնը դառնում են բավականին հաջողակ պրոմոտերներ, քանի որ նրանց կազմակերպած մարտերը տեղի էին ունենում Նյու Յորքի խիտ բնակեցված հյուսիսարևելյան մասում։
WWWF
1963 թվականի հունվարի 21-ին տեղի է ունենում մարտ ումն ըմբիշներ՝ Բադի Ռոջերսի և Լու Թեզի միջև. հաղթող է դառնում Թեզը և հռչակվում որպես NWA ծանրքաշային կարգի չեմպիոն, սակայն Մաքմահոնը և Մոնդտը հրաժարվում են ճանաչել Թեզի չեմպիոնությունը և ի նշան անհամաձայնության անջատում են «CWC»-ն «NWA»-ի կազմից։ Այս կերպ ձևավորվում է նոր՝ «World Wide Wrestling Federation» (WWWF) կազմակերպությունը։ Ապրիլին Բադի Ռոջերսը դառնում է WWWF աշխարհի ծանրքաշային չեմպիոն։ 1963 թվականի մայիսի 17-ին Ռոջերսը կորցնում է տիտղոսը Բրունո Սամմարտինոյի հետ մրցապայքարում։ Մարտից մոտ մեկ շաբաթ առաջ Ռոջերսը սրտամկանի ինֆարկտ էր տարել։
Գոյության սկզբնական շրջանում, համեմատած այլ կազմակերպությունների, «WWWF»-ն իր շոուների ցուցադրումն ավելի պահպանողական ոճով էր կատարում. շոուները կազմակերպվում և ցուցադրվում էին ամիսը մեկ անգամ, այնինչ մրցակիցները սովորաբար իրենց մարտերը կազմակերպում էին ամեն շաբաթ։ «WWWF»-ի մարտերը գրթեթե միօրինակ էին, ծրագրի շրջանակներում դրական կերպարով չեմպիոն ռեստլերը (բեյբիֆեյս) պայքարի մեջ էր մտնում բացասական կերպարով ռեստլերի (հիլ) հետ։ Շոու-ծրագրերն հիմնականում բաղկացած էին մինչև երեք մարտից ։ Սկզբնապես «WWWF»-ի մարտերը գրեթե ամբողջապես լցնում էին «Մեդիսոն Սքուեր Գարդենի» դահլիճը։ Ավելի ուշ ընկերությունը հեռուստատեսային եթերաժամանակ է ձեռք բերում, բայց ի վերջո սնանկ է ճանաչվում 1970 թվականին։
Մոնդտն ընկերությունից հեռանում է 60-ականների ավարտին։ 1971 թվականին Վինս Մաքմահոն ավագը որոշում է «WWWF»-ը կրկին մտցնել «NWA»-ի կազմի մեջ։ 1983-ին անցկացված «NWA» տնօրենների ամենամյա խորհրդի ժամանակ Մաքմահոնները և վերջիններիս աշխատակից Ջիմ Բարետը հայտարարում են «WWWF»-ից հեռանալու մասին ։
WWF-ի ոսկեդարը (1980-1992)
1979 թվականին կազմակերպությունը վերանվանվում է «WWF» (World Wrestling Federation, Ըմշամարտի (ռեստլինգի) համաշխարհային ֆեդերացիա)։ Նույն տարի Վինս Մաքմահոն ավագի որդին՝ Վինս Մաքմահոն կրտսերը հիմնադրում է «Titan Sports» բաժնետիրական ընկերությունը, որն իր գործունեությունն սկսում է ծավալել միայն 1980 թվականի փետրվարից։ 1982 թվականի հունիսի 6-ին Մաքմահոն կրտսերը հորից և վերջինիս կոլեգաներ Առնոլդ Սկալանդից, Գորիլա Մանսունից և Ֆիլ Զակոյից ձեռք է բերում «CWC»-ն։ Մաքմահոն ավագը ռեստլինգին ավելի շատ վերաբերվում էր որպես սպորտի, քան թե ժամանցի, ուստի չէր կարողանում հաշվի նստել որդու նորարարությունների հետ։ Մաքմահոն կրտսերն սկսում է մեծապես ընդլայնել ռեստլինգի արդյունաբերությունը և կատարել աննախադեպ առանցքային փոփոխություններ, որոնք պետք է մեկընդմիշտ փոխեին սպորտային ժամանցի ողջ ընթացքը։ Մաքմահոնը նախևառաջ պայմանագիր է կնքում «AWA» (American Wrestling Alliance) մարզիկ Հալկ Հոգանի հետ, ով սկսել էր լայն ժողովրդայնություն վայելել Սիլվեստր Ստալոնեի հետ «Ռոքի III» ֆիլմում նկարահանվելուց հետո ։ Որպես Հոգանի ռինգային մրցակից Մաքամահոնն ընտրում է Ռոդի Փայփերին։ Կազմակերպության մարզիկների շարքն են համալրում Անդրե Հսկան, Ջեսսի Վենտուրան, Ջիմի «Սուպերթռիչք» Սնուկան, Սքանչելի Մուրակոն, Աղբանոցի շունը, «Պարոն հիասքանչ» Փոլ Օրնդորֆը, Գրեգ «Մուրճ» Վալենտայնը, Ռիկի «Վիշապ» Ստիմբոտը, Նիկոլայ Վոլկովը և Երկաթյա շեյխը։
«WWF»-ն սկսում է բավականին բարձր եկամուտներ վաստակել և եթերաժամ է ստանում հեռուստատեսությունում։ Ծրագրերը ցուցադրվում են Միացյալ Նահանգների ողջ ծածկույթով։ Այս երևույթն սկսում է զայրացնել մրցակից պրոմոտերներին, քանի որ վերջիններս առանց այդ էլ մի կերպ էին կարողանում դիմակայել մրցակցությանը և շուկայում արդիական մնալ։ Ի հեճուկս մրցակիցների, Մաքմահոնը հաջողվել էր նաև եկամտի լրացուցիչ աղբյուրներ ձեռք բերել գովազդից, հեռուստատեսային գործարքներից և տեսաերիզների վաճառքից։ Ավելցուկային եկամուտը Մաքմահոնն օգտագործում էր նոր մարզիկներ ձեռք բերելու համար։
Հաջորդ տարիներին «WWF»-ը շարունակում է աճել շնորհիվ Վինս Մաքմահոնի և բեյբիֆեյսային կերպար Հալկ Հոգանի։ 1985 թվականին «NBC» համազգային հեռուստատեսությամբ սկսվում է ցուցադրվել «Շաբաթ երեկոյի գլխավոր իրադարձություն» (Saturday Night's Main Event) հաղորդումը։ Ռեստլինգը վերջին անգամ խոշորածավալ հեռուստացանցով ցուցադրվել էր 1950-ական թվականներին։ Ութսուկանների ռեստլինգային բումը գրանցվեց «Ռեսլմանիա III»-ի ժամանակ (1987), որն անցկացվաց Պոնտիակի (Միչիգան նահանգ) «Պոնտիակ Սիլվերդոմ» մարզաստադիոնում և հավաքեց ռեկորդային 93 173 հանդիսատես։ Շոուի գլխավոր իրադարձությունը Հոգանի և Անդրե Հսկայի մենամարտն էր, որն ունեցել էր նույնպես ռեկորդային՝ 33 միլիոն դիտում ։
Նոր սերնդի ժամանակաշրջանը (1993-1997)
1992 թվականը «WWF»-ի պատմության ամենաամոթալից և աղետալի տարին է դառնում. ջրի երես է դուրս գալիս մի շարք ռեստլերների կողմից անաբոլիկ ստերոիդների չարաշահման մասին սկանդալը։ Ստերոիդների դատաքննությունն ընկերության վրա արժենում է 5 միլիոն ԱՄՆ դոլար, ինչը չափազանց բացասական էր անդրադարձել առանց այդ էլ վատ ֆինանսական դրության վրա, քանի որ այդ տարի «WWF»-ի հասույթներն ամենացածր մակարդակի վրա էին։ Մաքմահոնը որոշում է կրճատել մեղավոր մարզիկների և գրասենյակային անձնակազմի որոշ աշխատակիցների վարձավճարը։ Կազմակերպությունից հեռանում են մի քանի այցեքարտային մարզիկներ, այդ թվում նաև Հալկ Հոգանը, և սկսում հանդես գալ «WWF»-ի բոլոր ժամանակների ամենավտանգավոր մրցակից «World Championship Wrestling» (WCW) կազմակերպությունում։ Վետերանների հեռանալուց հետո ինքնստիքյան տեղ է բացվում երիտասարդ մարզիկների առաջընթացի և կերպարային զարգացման համար։ Գլխավոր երիտասարդ մարզիկների շարքում էին Շոն Մայքլզը, Բրեթ Հարթը, Ռեյզոր Ռամոնը և Անդերթեյքերը, իսկ 80-ականներից մնացած վետերաններ Ռոդի Փայփերը, Ջիմի Սնուկան, Տիտո Սանտանան և Բոբ Բեքլանդը պարզապես օգտագործվում էին որպես ետին պլանի ըմբիշներ։ 1993 թվականին «WWF»-ը ստեղծում է նոր շաբաթական հեռուստածրագիր՝ «Monday Night Raw» անվամբ, որն սկսվում է հեռարձակվել երկուշաբթի երեկոներին։ Հեռուստաշոուն անմիջապես մեծ հաջողություն է գրանցում համազգային հեռուստատեսությունում և ընկերության համար կայուն եկամտի նոր աղբյուր դառնում։ Տեսնելով մրցակցի հաջողությունը՝ «WCW»-ն 1995-ին եթեր է հեռարձակում նույն ձևաչափի հեռուստաշոուն՝ «Monday Night Nitro»-ն, որը նույնպես սկսվում է հեռարձակվել երկուշաբթի օրերին և հենց այն ժամանակահատվածում, երբ եթերում է «Raw»-ն ։ Կազմակերպությունների հակամարտությունն այս կերպ թևակոխում է այլ փուլ. շաբաթական հաղորդումներն սկսում են ավելի բարձր վարկանիշ և դիտում հավաքելու համար ուղղակիորեն մրցակցել միմյանց հետ։ Եթերային մրցակցությունը տևում է մինչև 1996 թվականը։ Վարկանիշային պատերազմը հետագայում ձեռք է բերում «Երկուշաբթի երեկոների պատերազմներ» (Monday Night Wars) անվանումը։ Գրեթե երկու տարի «WCW»-ի «Nitro»-ն կարողանում է գերակա դիրք գրավել՝ հիմնականում «Նոր աշխարհակարգ» (New World Order, nWo) խմբավորման ելույթների շնորհիվ, որի կազմում էին «WWF»-ի նախկին ռեստլերներ Հալկ Հոգանը, Սկոտ Հոլը և Քևին Նեշը ։ Չնայած «WWF»-ում հանդես էին գալիս բարձրակարգ մարզիկներ, իսկ մարտերն անցկացվում էին բարձր մակարդակով, այնուամենայնիվ ընկերության ֆինանսական դրությունը շարունակաբար վատթարանում էր։ 1994 թվականի ապրիլից մինչև 1995 թվականի մայիս ընկած ժամանակահատվածում կազմակերպությունն իր պնդմամբ ունենում է 4,4 միլիոն ԱՄՆ դոլարի վնաս, չնայած 1995-ի մայիսից մինչև 1996-ի ապրիլ ժամանակահատվածում արդեն 3,3 միլիոն դոլարի չափով եկամուտ է ստանում։ Ընկերությունը խոշոր չափի կորուստ է արձանագրում հաջորդ ֆինանսական տարում՝ 1996-ի մայիսից մինչև 1997-ի ապրիլ՝ 6,5 միլիոն դոլար ։ 1996 թվականին «Raw»-ի միջին տարեկան հեռուստավարկանիշը կազմում էր 2,6 գործակից։ Փեյ-փեր-վյուների միջին գնման գործակիցը կազմում էր 0,63, իսկ շոուների հաճախելիությունը նվազել էր մոտ 5000 միավորով։
1997 թվականն առավել աղետալի է դառնում «WWF»-ի համար. շոուների այցելություններն ավելացնելու համար ընկերությունը կտրուկ նվազեցնում է տոմսերի գինը, մասնավորապես այդ տարվա «Թագավորական մարտը» (Royal Rumble) դիտելու համար մեկ անձը կարող էր վճարել ընդամենը տասը դոլար, իսկ «Ռեսլմանիա 13»-ի մեկ տոմսն արժեցել էր ընդամենը քսանհինգ դոլար։ Այնուամենայնիվ, նշված երկու իրադարձությունները ձախողվում են՝ չկարողանալով լցնել դահլիճը։ «Թագավորական մարտի» համար վաճառվել էր ընդամենը 47 514 տոմս, իսկ մինչև շոուի մեկնարկը թվով 12 511 անվճար տոմս բաժանվել էր մարդկանց։ «Ռեսլմանիա 13»-ը, որը կոչված էր լինելու տարվա ամենագլխավոր փեյ-փեր-վյու իրադարձությունը նույնպես չի կարողանաում ամբողջությամբ լցնել դահլիճը, հնարավոր 18 197 տոմսերից վաճառվում են միայն 16 467-ը, իսկ մնացած 1737 տոմսերը կրկին անվճար տրվում են մարդկանց, որպեսզի դահլիճը լցվի ։ Մինչ օրս «Ռեսլմանիա 13»-ը միակն ռեսլմանիան է, որը դահլիճն ամբողջությամբ չի կարողացել լցնել ։ Միևնույն ժամանակ Վինս Մաքմահոնը փորձում էր իր ընկերությունը դարձնել հանրային, այդ իսկ պատճառով պետք է զերծ մնար երկարաժամկետ ֆինանսական պարտավորություններից ։ Նույն թվականի սեպտեմբեր ամսին տնօրենների խորհուրդը որոշում է փեյ-փեր-վյու իրադարձություն կազմակերպել Մեծ Բրիտանիայում։ Չնայած տոմսերի բարձր գնին, «WWF One Night Only» կոչվող փեյ-փեր-վյուն կարողանում է ամբողջությամբ լցնել դահլիճը և ֆինանսապես լուրջ հաջողության է հասնում։ Հաջորդ ամիս իր մեկնարկն է կատարում «Hell in a Cell» փեյ-փեր-վյուն, որի գլխավոր իրադարձության շրջանակներում անցկացվող մարտը ստանում է գերազանց՝ 5 աստղ գնահատական «Ռեստլինգ օբզեռվեր» հանդեսի գլխավոր խմբագիր Դեյվ Մելցերի կողմից։
Վերաբերմունքի ժամանակաշրջան
«WWF»-ի և «WCW»-ի վարկանիշային պայքարը թևակոխում է նոր փուլ, երբ առաջինը փոխում է արտադրվող հաղորդումների բովանդակությունը՝ դրանք դարձնելով ավելի մեծահասակային։ Գաղափարը պատկանում էր Վինս Մաքմահոնին և սցենարիստ Վինս Ռուսսոյին, ովքեր ընկերության թևակոխած նոր փուլն անվանում են «Վերաբերմունքի ժամանակաշրջան» (Attitude era)։
Բացասական կերպարի՝ որպես դրական կերպար ներկայացնելու գաղափարը կամ այլ կերպ ասած՝ հակահերոսացումը կարծես թե դուր է գալիս «WWF»-ի երկրպագուներին։ Սցենարիստները մատուցվող ավանդական ռեստլինգը վերածում են «փողոցային կռվի». մարտերն ստանում են առավել ագրեսիվ բնույթ, ռինգային և կուլիսային գործողություններին ավելացվում են դաժան բռնության և էրոտիկ բնույթի խիստ սկանդալային տեսարաններ։ Այնուամենայնիվ, 1996-97 թվականների ընթացքում «WWF»-ը շարունակում է առաջնակարգ մարզիկներ կորցնել, որոնք սկսում են հանդես գալ մրցակից ընկերությունում։ 1997 թվականի ավարտը նույնպես սկանդալային է լինում. «Survivor Series» փեյ-փեր-վյուի գլխավոր իրադարձությունը WWF չեմպիոնական գոտու համար մղվող մրցապայքարն էր Շոն Մայքլզի և գործող չեմպիոն Բրեթ Հարթի միջև, ով շուտով պետք է հեռանար «WWF»-ի կազմից և ելույթներ ունենար «WCW»-ում։ Շոուն պետք է անցկացվեր Կանադայի Մոնրեալ քաղաքում։ Լինելով կանադացի, Հարթը հաղորդում է Մաքմահոնին, որ չէր ցանկանա տիտղոսը կորցնել հենց Կանադայում, ինչի հետ Մաքմահոնը սկզբնապես համաձայնում է, սակայն մարտի ժամանակ, երբ Շոն Մայքլզը Հարթի վրա փորձում է կիրառել իր իսկ այցեքարտային հանձնվեցնող հնարքը (շարփշութեր), ռինգի մոտ գտնվող Մաքմահոնն անմիջապես հորդորում է մրցավար Էրլ Հեբներին հնչեցնել գոնգը և արձանագրել Մայքլզի հաղթանակը՝ չնայած Հարթը չէր հանձնվել։ Այս վիճահարույց երևույթը պատմության մեջ է մտնում որպես «Մոնրեալյան դավադրություն» (Montreal Screwjob) : Պատահարից հետո Հարթը, ով արդեն 15 տարվա վետերան էր, հեռանում է «WWF»-ից և սկսում հանդես գալ «WCW»-ում։ Հասարակությունը քննադատություների տարափ է տեղում Մաքմահոնի հասցեին, ինչի արդյունքում վարկանիշները կրկին սկսում են նվազել։ Ենթադրվում է, որ Վերաբերմունքի ժամանակաշրջանը մեկնարկում է հենց Հարթի հեռանալուց հետո։ Օգտվելով այս ոչ-սցենարային պատահարից՝ Մաքմահոնը որոշում է ստեղծել իր ռինգային բացասական կերպարը՝ Պարոն Մաքմահոն անվամբ։
Մոնրեալյան պատահարից առաջ «WWF»-ին հաջողվել էր ձեռք բերել «WCW»-ի նախկին ըմբիշներ Սթիվ Օսթինին, Վեյդերին և Միք Ֆոուլիին։ Օսթինին դանդաղորեն փորձում են վերածել ընկերության գլխավոր մարզիկի, ով սակայն կատարում էր հակահերոսի դեր։ Վերաբերմունքի ժամանակաշրջանի առանցքային էջերից մեկը համարվում էր Օսթինի և Պարոն Մաքմահոնի տևական ռինգային հակամարտությունը, որում ներգրավվում են ինչպես բազմաթիվ այլ ըմբիշներ, այնպես էլ բռնցքամարտի բազմակի չեմպիոն Մայք Թայսոնը։ Թայսոնի ռեստլինգային կարիերան արժանանում է լրատվամիջոցների զանգվածային ուշադրությանը և բարձրացնում «Raw»-ի վարկանիշը։
Արժեթղթերի հրապարակային առաջարկ
Վերաբերմունքի ժամանակաշրջանի աղմկահարույց հաջողություններից հետո «WWF»-ը հաջողությամբ թողարկում է բազմաթիվ այլ արտադրատեսակներ։ Այս ընթացքում «Titan Sports» մայր կազմակերպությունը պաշտոնապես վերանվանվում է «World Wrestling Federation Entertainment»-ի (WWFE)։ 1999 թվականի հոկտեմբերի 19-ին կազմակերպությունը մասնավորից վերածվում է բաժնետիրական ընկերության։ Թողարկվում է թվով 10 միլիոն արժեթուղթ, յուրաքանչյուրի նախնական գինը կազմելով 17 ԱՄՆ դոլար ։ «WWF Entertainment»-ը հայտարարում է, որ հետաքրքրություններ ունի նաև այլ ոլորտներում ներդրումներ կատարելու մեջ, մասնավորապես Թայմս Սքուերում դիսկո ակումբ բացելու, գեղարվեստական կինոնկարներ նկարահանելու և/կամ գրքեր հրատարակելու։
1999 թվականի ապրիլի 29-ին «WWF»-ը թողարկում է իր երկրորդ շաբաթական հեռուստաշոուն՝ «SmackDown!»-ը, որն սկսվում է ցուցադրվել ամեն հինգշաբթի` մրցակցելու «WCW Thunder» հեռուստաշոուի հետ։
2000 թվականին «NBC» հեռուստաալիքի հետ համագործակցելով «WWF»-ը հիմնադրում է XFL (Xtreme Football League) կոչվող ամերիկյան ֆուտբոլի պրոֆեսիոնալ լիգան, որն իր մրցաշրջանային մեկնարկը կատարում է հաջորդ տարի ։ Չնայած սկզբնապես բարձր վարկանիշների արժանանալուն, XFL-ն ամբողջապես ձախողվում է, և «NBC»-ն հրաժարվում է շարունակել համագործակցությունը, ուստի ընդամենը մեկ մրցաշրջան անց լիգան լուծարվում է, քանի որ Մաքմահոնը չի կարողանում այլ հեռուստատեսային գործընկեր ձեռք բերել ։
WCW-ի և ECW-ի ձեռքբերումը
1999 թվականի աշնանը «WWF»-ը վերջապես հաղթանակող է դուրս գալիս վարկանիշային պայքարում։ «Time Warner» ընկերությունը միանում է «AOL» անդրազգային լրատվական ցանցի հետ, գործարար Թեդ Թըրները զգալիորեն կորցնում է «WCW»-ի հանդեպ վերահսկողությունը, քանի որ նորաստեղծ գրասենյակը զրոյական հետաքրքրություն է ցուցաբերում ռեստլինգի հանդեպ, և հետևապես ցանկություն է հայտնում «WCW»-ն ամբողջապես վաճառելու։ 2001 թվականի մարտին «AOL Time Warner» ընկերությունը 7 միլիոն ԱՄՆ դոլարով վաճառում է ընկերությունը «WWF»-ին։ Այդ ժամանակահատվածում սնանկացման եզրին էր կանգնել «Extreme Championship Wrestling» (ECW) էքստրեմալ ռեստլինգի կազմակերպությունը, որը նույնպես վաճառվում է «WWF»-ին ։ Ճանապարհից հեռացնելով մրցակիցներին «WWF»-ը դառնում է միակ խոշորագույն ռեստլինգային կառույցը Հյուսիսային Ամերիկայում։ Ձեռք բերելով մրցակիցներին, «WWF»-ի տրամադրության տակ են անցնում նաև դրանցում ելույթներ ունեցող մարզիկների պայմանագրերը։ Այս խոշորագույն իրադարձությունները ռինգային սյուժե մտցնելու համար «Ռեսլմանիա X-7»-ից հետո սցենարիստները առաջ են քաշում «Ներխուժման» գաղափարը, որի շրջանակներում «WCW»-ի և «ECW»-ի մարզիկները ներխուժում են «WWF» և միանգամից հակամարտության մեջ մտնում տեղացիների հետ։
World Wrestling Entertainment / WWE (2002-այժմ)
Վայրի բնության համաշխարհային հիմնադրամի (WWF) հետ ունեցած դատավարությունը տանուլ տալուց հետո «WWF Entertainment»-ը այլևս իրավունք չի ունենում օգտագործելու «WWF» հապավումը, ուստի 2002 թվականի մայիսի 5-ին ընկերության և նույնանուն պրոմոշենի անվանումը ևս մեկ անգամ փոփոխության է ենթարկվում՝ դառնալով «World Wrestling Entertainment» (WWE)։ Չնայած նման տհաճ միջադեպի՝ Մաքմահոնն հայտարարում է, որ այս անվանումը պակաս գրավիչ չէ և կշեշտի իր կազմակերպության ժամանցային բնույթը։
Հեռուստացանցի փոփոխումը և անցումն HD ձևաչափի
2005 թվականի տարեմուտին, հինգ տարի «TNN» (այժմ՝ Spike TV) հեռուստաալիքով ցուցադրվելուց հետո «WWE Raw» հաղորդումը վերադառնում է «USA Network» հանրային հեռուստաալիք։ Տասներեք տարի անց «WWE»-ն և «NBC»-ն կրկին սկսում են ցուցադրել «Շաբաթ երեկոյի գլխավոր իրադարձություն»։ 2007 թվականին «WWE»-ն հիմնադրում է ներկայացուցչական գրասենյակ Ավստրալիայի Սիդնեյ քաղաքում։ Մինչ այդ առկա էին գրասենյակներ Տորոնտոյում և Լոնդոնում։
2008 թվականի հունվարի 21-ին «WWE»-ն հայտարարում է, որ անցում է կատարում պատկերի HD ձևաչափի, որից հետո արտադրվող հեռուստաշոուները և փեյ-փեր-վյու իրադարձությունները սկսվում են ցուցադրվել միմիային HD ռեժիմով ։
Անցումը TV-PG վարկանիշի և հանրային ծառայությունների նախաձեռնումները
2008 թվականի նոյեմբերին «WWE»-ն գործարկում է իր սեփական առցանց սոցիալական կայքը` «WWE տիեզերք» (WWE Universe) անվամբ։ Սկզբնապես ցանցն անվանվում էր «WWE երկրպագուների ազգ» և Մայսփեյս կայքի նման ուներ բլոգներ, քննարկման ֆորումներ և մի շարք այլ բաղադրիչներ։ Սրան զուգընթաց շոուների ժամանակ ըմբիշները և մեկնաբանները երկրպագուներին անվանում են «WWE տիեզերքի» ներկայացուցիչներ. նման երևույթ առկա է հյուսիսամերիկյան խոշոր սպորտային ակումբներում (օրինակ՝ «Լեյքերս Ազգ», «Ռեդ Սոքս ազգ» և այլն)։ Սոցցանցն ավարտում է գործունեությունը 2011 թվականի հունվարի 7-ին, որից մի քանի ամիս անց ընկերությունը Ֆեյսբուքում ստեղծում է պաշտոնական էջ, որը 2014 թվականի մարտ ամսի դրությումբ ունի մոտ 17 միլիոն հավանում ։ Նույն տարի «WWE»-ն, առաջնորդվելով Միացյալ Նահանգների ծնողական վերահսկողության վարկանիշային համակարգի «TV-PG» ուղեցույցով, փոխում է ցուցադրվող հաղորդումների բովանդակությունը՝ դրանք դարձնելով ավելի հասանելի հասարակության առավել կրտսեր զանգվածների համար ։ Փոխելով մատուցվող հաղորդումների որակը՝ ընկերությունը կարողանում է իր երկրպագուների բանակն համալրել 14 տարեկանից ցածր տարիքային խմբին պատկանող երեխաներով և վերածվել ընտանեկան ապրանքանիշի ։
Եթերային բովանդակության բարեփոխումներից հետո «WWE»-ն սկսում է լրջորեն կենտրոնանալ հանրային ծառայությունների մատուցման վրա։ 2011 թվականին թիմակցելով այլ կառույցների հետ «WWE»-ն հիմնադրում է «Եղի՛ր աստղ» ("Be A Star") հակաահաբեկչական քարոզարշավը։ 2012 թվականից «WWE»-ն համագործակցում է «Սյուզան Ջի Կոմեն» հիմնադրամի հետ՝ հասարակության շրջանում բարձրացնելու կրծքագեղձի քաղցկեղի մասին իրազեկվածությունը։ Համագործակցության շրջանակներում «WWE»-ի հեռուստաշոուների ժամանակ մարզիկները կրում են վարդագույն հագուստներ, ռինգում տեղադրվում է վարդագույն պարան, առցանց խանութում թողարկվում է Ջոն Սինայի անվանական «Հաղթահարի՛ր քաղցկեղը» մակագրությամբ վարդագույն շապիկը, ինչպես նաև նկարահանվում են կարճամետրաժ ֆիլմեր կրծքագեղձի քաղցկեղի իրազեկման մասին։ «Raw»-ի հոկտեմբերի 29-ի թողարկման ժամանակ «WWE»-ն հիմնադրամի ներկայացուցիչներին նվիրաբերում է 1 միլիոն ԱՄՆ դոլար։ 2013 թվականին «WWE»-ն ներգրավվում է «Ոչինչ բացի ցանցից» (Nothing But Nets) ծրագրում, որի շրջանակներում Աֆրիկա են մատակարարվում մալարիա առաջացնող մոծակների դեմ ցանցաթակարդներ։ Նույն թվականի ապրիլին հայտարարվում է, որ ընկերությունը հովանավորելու է հաջորդ տարվա ԱՄՆ հաշմանդամների օլիմպիական խաղերը ։
2011 թվականի ապրիլի 7-ին ընկերության կորպորատիվ գրասենյակն հայտարարում է, որ ցանկություն չունի օգտագործելու «World Wresling Entertainment» ամբողջական անունը և ցանկանում է պարզապես դարձնել «WWE»` այն պատճառաբանությամբ, որ այն ավելի շատ ներառված է ժամանցի բազմաթիվ այլ ենթաոլորտներում։ Ինչևէ, ընկերության անվանումը դեռ փոփոխման չի ենթարկվել։
Ապրանքանիշային ընդլայնում
2002 թվականի մարտին, մարզիկների ամբոխման պատճառով «WWE»-ն որոշում է բոլորին առանձնացնել ըստ հեռարձակվող հեռուստաշոուի՝ «Raw»-ի և «SmackDown!-ի։ Գործընթացն ստանում է «Ապրանքանիշային ընդլայնում» անվանումը։ Չնայած «WCW»-ից և «ECW»-ից զորակոչված ռեստլերների մեծ մասը մինչև 2004-ի տարեվերջ հեռանում է կազմակերպությունից, «WWE»-ն շարունակում է մնացյալին պահել առանձին բրենդային թիմերում՝ ամեն տարին անցկացնելով դրաֆթային խաղարկություն։ 2006 թվականի մայիսի 26-ին «WWE»-ն որպես երրորդ ապրանքանիշ վերահեռարձակում է «ECW»-ն։ Հեռուստաշոուն եթերից հեռանում է 2010 թվականի փետրվարի 16-ին։
«Raw»-ի 2011 թվականի օգոստոսի 29-ի թողարկման ժամանակ հայտարարվում է, որ այսուհետ հեռուստաշոուում հանդես կգան նաև քույր ապրանքանիշի` «SmackDown!»-ի մարզիկները։ Մոտ երկու տարի հաղորդումը կրում է «Raw Supershow» անվանումը։ «Սուպերշոու» ձևաչափով հանվում է ապրանքանիշային տարբերակումը։ Մինչ այդ յուրքանաչյուր շոու ուներ իր սեփական գլխավոր և երկրորդական չեմպիոնական տիղոսները, մասնավորապես՝ WWEը և WWE Միացյալ Նահանգների տիտղոսները բնորոշ էին «Raw»-ին, իսկ Աշխարհի ծանրքաշային և Միջմայրցամաքային տիտղոսները` «SmackDown!»-ին, սակայն առանց ապրանքանիշային տարբերակման, մարզիկներն այսուհետ կարող էին պայքարել ցանկացած տիտղոսի համար ։
Կրտսեր առաջնություն
2012 թվականի մարտ ամսին լուրեր էին պտտվում, որ «WWE»-ն դադարեցնելու է իր կրտսեր պրոմոշենի՝ «Florida Championship Wrestling»-ի գործունեությունը։ Ավելի ուշ WWE.com կայքին տված հարցազրույցում ընկերության փոխնախագահ Փոլ «Թրիփլ Էյչ» Լևեքը նշում է, որ «FCW»-ն չի փակվի, և «Ռեսլմանիա XXVIII»-ից հետո կունենա նոր անվանում և անցկացման վայր ։ Օգոստոսին «FCW»-ն անվանափոխվում և ստանում է «NXT Wrestling» անվանումը (համանուն հեռուստաշոուի անվամբ) և Ֆլորիդայի Տամպա քաղաքից տեղափոխվում է Օռլանդո։
Վաղ 2013-ին «WWE»-ն համագործակցելով Ֆուլ Սեյլի համալսարանի հետ Օրինջ շրջանում հիմնում է սպորտային կենտրոն, որտեղ մարզվում, ինչպես նաև իրենց բեմական խոսքն են զարգացնում «WWE»-ի կազմը նոր համալրած նորեկ մարզիկները ։
Առողջապահության ծրագիր
Առաողջապահության ծրագիրը «WWE»-ում գործող ենթակառույց է, որն զբաղվում է խթանիչների, ալկոհոլի և սրտի պատշաճ ֆունկցիոնալության ընդգրկուն հետազոտությամբ։ Ծրագիրը գործի դրվեց 2006 թվականի փետրվարին, երբ կարճ ժամանակ առաջ սիրտանոթային անբավարարությունից հանկարծամահ էր եղել առաջնակարգ մարզիկներից մեկը՝ 38-ամյա Էդդի Գուերերոն։ Կառույցը մարզիկների շրջանում թեստավորումներ է անցկացնում՝ դեղատոմսային դեղորայքի և հոգեներգործուն նյութերի հնարավոր ռեկրեացիոն օգտագործման և չարաշահման հետքերը պարզելու (օրինակ՝ անաբոլիկ ստերոիդների հնարավոր օգտագործում) և դրանց զեկուցման համար։ Համաձայն առողջապահության քաղաքականության ուղեցույցների՝ բացի կանոնավոր դոպինգային ստուգումներից, մարզիկները պարտավոր են նաև տարին առնվազն մեկ անգամ սրտամկանային ստուգում անցնել։